﻿ Top | FilmDROID
Idén is volt néhány lenyűgöző operatőri munka. A Fandor közzétett egy videót, amelyben ezekből szemezget. Nem igazán részletezték, hogy milyen kritériumok alapján válogatták össze a filmeket, de inkább nézni kell, mint magyarázni. Tovább “2015 legjobb operatőri munkái” »
Rögtön egy afféle kivétellel indítanám a mondandómat, hiszen az Oscar-t a kritikusok alaposan lehúzták, de a kasszáknál sem aratott nagy sikert. Sylvester Stallone ezzel a filmmel akart alapozni a vígjáték műfajában, hiszen ha már a nagy riválisnak, Arnold Schwarzeneggernek sikerült, akkor neki miért ne menne. De miután az Állj, vagy lő a mamám is befürdött, expeditíven lesöpörte az asztaláról a szóba jöhető komédiákat. Pedig az Oscar egy bármikor újranézhető, kacagtató film egy maffiózó egy napjáról, aki jó útra akar térni. Valószínűleg a zseniális magyar szinkronnak köszönheti, hogy itthon klasszikusként tekintünk rá. Állítólag eredeti nyelven tényleg nem igazán élvezhető. És hogy melyik film remake-je? 1967-ben került terítékre a francia Oscar, amelyben a kor nagy nevettetője, Louis de Funès szórhatta a poénokat. Tudtátok, csak nem sejtettétek, ugye? Tovább “Francia filmek amerikai remake-jei” »
Tavaly még komoly díjesélyesként emlegették George Clooney újabb rendezését, a Műkincsvadászokat. Nagy meglepetésre a stúdió más filmet részesített előnyben és elcsúsztatták a bemutatót 2014-re, azt sem kockáztatták meg, hogy limitáltan esélyt adjanak a filmnek. De az is lehet, hogy a fejesek nem érezték, hogy az amerikai közönség vevő lenne, ahogy a jenkik második világháborúban európai műkincseket próbálnak visszaszerezni a németektől. Mostanra biztossá vált, hogy miért rendült meg a stúdió bizalma: Clooney alkotása rossz. Az imdb-n még 6,8-al tartja magát, de a kritikák kétharmada lehúzza a filmet. Nagyon úgy tűnik, hogy Clooney akkor képes maradandót alkotni, ha csak pár millióból gazdálkodhat. A 22,7 millió dolláros hétvégi eredmény persze nem rossz és valószínűleg Európában sokkal kelendőbb lesz a portéka. Tovább “Box Office: Lego” »
Natalie Portman éri meg legjobban a pénzét
A Forbes már megmondta, hogy mely színészek a leginkább túlfizetettek, most pedig azt is közzétették, hogy kik érik meg leginkább a pénzüket. A magazin az elmúlt három év során készült, több, mint 2000 moziban bemutatott filmek bevételét nézte és ezt vetette össze a főszereplő fizetésével. Azok a szerepek nem számítottak, ahol csak pár perc erejéig tűnt fel, illetve az animációs filmeket teljesen figyelmen kívül hagyták.
Így Natalie Portman foglalhatta el az első helyet, aki minden neki kifizetett dollár 42,7-szeresét hozta vissza. A Fekete hattyú csupán 13 millióba került és világszerte 329 millió dollárt jövedelmezett, de szépen hozott a Csak szexre kellesz vígjáték is, a Király! azonban bukásnak bizonyult.
A második legjobb befektetés Kristen Stewart, a színésznő az Alkonyat franchise-zal arathatott, de e mellett ott volt a Hófehér és a vadász fantasy is. Robert Pattinson és Taylor Lautner csak az Alkonyatnak köszönhetik, hogy bekerülhettek a top 10-be, hiszen a vámpíros-vérfarkasos románcon kívül nem sok sikerből vették ki részüket.
1. Natalie Portman – $42.70
2. Kristen Stewart – $40.60
3. Shia LaBeouf – $35.80
4. Robert Pattinson – $31.70
5. Daniel Radcliffe – $30.50
6. Taylor Lautner – $29.50
7. Bradley Cooper – $25
8. Dwayne Johnson – $22.70
9. Amy Adams – $22.60
10. Kevin James – $22.40
Nem is kaphat annál nagyobb reklámot egy film, ha már a bemutatás előtt többen is az év legjobbjának titulálják. Pedig Kathryn Bigelow új alkotása, Zero Dark Thirty több helyen is benne van 2012 top művei között. A New York-i Filmkritikusok és az Amerikai Kritikusok Szövetsége szerint is ez volt idén a csúcs és most a Playlist hívta fel rá a figyelmet, hogy a New York Magazine és a Huffingon Post is az Oszama Bin Laden levadászásáról szóló alkotást nevezte meg az év leglegjének és a Rolling Stone-nál is befért a második helyre.
hír	top, zero dark thirty
Az év filmjei 7 percben
Megszokhattuk már, hogy minden decemberben érkezik egy pár perces videó, amelyben csokorba szedik az adott évben bemutatott filmek nagy részét. Az alábbi munka Snoozing Tail youtube felhasználó munkája, ha pedig nem tudtok beazonosítani egy részletet, akkor ide kattintva megtehetitek.
Egyéb	top
Tovább “Végre Péntek! (1995) – írta doggfather” »
Egyéb, kritika	Chris Tuckerb, dal, Dr Dre, Ice Cube, klip, sorozat, top, tv